- Vi mangler i den grad at score mål. Vi kommer frem til chancer, men det er meget skud udefra. Vi spiller os ikke frem til de helt store chancer. Og når vi ikke gør det, så er det den samme rille som vi har været i i lang tid nu. Vi skal bare have tre point i en sådan kamp, længere er den ikke, siger Jeppe Curth til TV2/Nord. Den nordjyske profil skød dog også en del af skylden for den ringe indsats på modstanderne. - Horsens kommer jo herop uden at ville noget. De er tilfredse med 0-0 fra start, de gør ingenting, og det gør det svært for os. Men ingen undskyldninger, vi var bare ikke gode nok i dag, lød det ærligt fra Curth.

Referat:
Presset på AaB?s fodboldsspillere blev ikke mindre, da det søndag kun blev til 0-0 hjemme mod Horsens. Og særligt spillet på den sidste del af banen var skuffende.